Kvinden havde vandret flere kilometer og opsøgt den adresse i Pandrup, hvor hun er født og opvokset. -Det ser vi faktisk tit - at demente ældre mennesker ikke rigtigt aner, hvor de er. Men de kan finde tilbage til deres barndomshjem. Heldigvis var der ikke gået så lang tid, at hun havde taget skade af vandreturen, men vi tog selvfølgelig ud med hundepatruljen, fordi der stadig er rimeligt koldt om natten, siger Mogens Hougesen, vagtchef, Nordjyllands Politi.

Opsummering:
En 83-årig dement kvinde forsvandt natten til lørdag fra plejehjemmet i Kaas og udløste en større eftersøgning med hundepatruljer i området. Tidligt i morges blev hun fundet i god, men træt tilstand og bragt tilbage til plejehjemmet.